Leicester City FC

Leicester City Football Club (engleză ˈlɛstər ˈsɪti) este o echipă de fotbal din Leicester, Anglia, care evoluează în Football League One. Clubul a fost fondat în 1884 ca Leicester Fosse, jucând pe un teren aproape de Fosse Road. S-au mutat pe Filbert Street în 1891 și au jucat acolo 110 ani, înainte să se mute pe Stadionul Walkers în 2002. Leicester a promovat în Football League la 10 ani de la înființare, în 1894. Cea mai mare performanță a clubului a fost câștigarea campionatului din Premier League în sezonul 2015-2016. Clubul deține un tiltu de Premier League, șapte titluri de Divizie secundă, cele mai multe câștigate de o echipă, și un titlu de League One (al treilea eșalon din fotbalul englez), în singurul sezon din întreaga istorie a clubului în care a evoluat mai jos de primele două ligi ale fotbalului englez. Ei au câștigat Cupa Ligii de trei ori, fiind și finaliști de două ori, și au fost în finala Cupei FA de patru ori, fiind echipa cu cele mai multe finale jucate și necâștigate în această cupă. Lotul actual La 8 august 2025. Culori, stemă și tradiție Culorile echipamentului de acasă sunt albastrul regal și alb. Ele au fost folosite pentru echipamentele echipei mult timp. Primul sponsor care a apărut pe tricourile echipei Leicester a fost firma Ind Coope în 1983. Compania de chipsuri Walkers Crisps a sponsorizat echipa timp de 14 ani, între 1987 și 2001. Pe 24 aprilie 2009 clubul a jucat cu noile tricouri pentru sezonul 2009–10 în timpul ultimului meci de acasă împotriva echipei Scunthorpe United. Noul tricou nu avea sponsor, deoarece se aniversau 125 de ani de la înființarea echipei. Tricoul era produs de către firma Joma. Noul tricou avea o stemă centrală cu numărul "125" dedesubt. Mascote Imaginea unei vulpi a fost prima dată introdusă în stema clubului în anul 1948, deoarece Leicestershire este o zonă cunoscută pentru vânătoarea de vulpi. De aici vine și porecla "the Foxes" (Vulpile). Mascota clubului se numește "Filbert Fox". Clubul are și mascote secundare cum ar fi "Vickie Vixen" și "Cousin Dennis", deși numai Filbert este văzut în timpul meciurilor. Stema actuală nu a fost schimbată din anul 1992. Palmares și statistici Finale Semifinale Istoricul ligilor De la înființarea clubului în 1894 Leicester a retrogradat și promovat între primele două eșaloane valorice ale campionatului englez de fotbal. Leicester a jucat în afara primelor două ligi o singură dată în istorie, în sezonul 2008-09 jucând în League 1, al treilea eșalon al fotbalului englez, după ce au retrogradat sezonul anterior din The Championship, dar au promovat înapoi fiind campioni. Leicester nu a jucat nicodată mai jos de a treia ligă engleză de fotbal. L1 = Prima Ligă (Primul eșalon); L2 = A doua ligă (Al doilea eșalon); L3 = A treia ligă (Al treilea eșalon). Sezoane în Prima Ligă: 55 Sezoane în A doua ligă: 62 Sezoane în A III-a Ligă: 1 Sezoane în a patra ligă: 0 Statisticile jucătorilor Căpitani Jucătorul anului Jucătorul anului la Leicester City, desemnat de către suporteri la finalul fiecărui sezon. Membri incluși în Hall of Fame englez Următorii jucători care au jucat pentru Leicester au fost incluși în Hall of Fame: Gordon Banks 2002 Peter Shilton 2002 Gary Lineker 2003 Don Revie 2004 (inclus ca antrenor) Frank McLintock 2009 100 de legende ale Football League 100 de legende ale Football League este o listă care include "100 jucători de fotbal legendari " din Football League, creată în anul 1998, pentru a aniversa al 100-lea sezon de Football League. A inclus și jucători din Premier League. Următorii jucători de la clubul Leicester City au fost incluși: Arthur Rowley Gordon Banks Frank McLintock Peter Shilton Gary Lineker Jucători care au jucat la Campionatul Mondial de Fotbal Următorii jucători au fost convocați la echipele lor naționale pentru Campionatul Mondial de Fotbal când jucau pentru Leicester City. John Anderson (1954) Willie Cunningham (1958) Ken Leek (1958) Gordon Banks (1962, 1966) - a câștigat Campionatul Mondial de Fotbal din 1966 jucând pentru Leicester John O'Neill (1982, 1986) Paul Ramsey (1986) Gary McAllister (1990) David Kelly (1990) Matt Elliott (1998) Kasey Keller (1998) Muzzy Izzet (2002) Riyad Mahrez (2014) Kasper Schmeichel (2018) Harry Maguire (2018) Jamie Vardy (2018) Shinji Okazaki (2018) Wilfred Ndidi (2018) Kelechi Iheanacho (2018) Ahmed Musa (2018) Adrien Silva (2018) Ricardo Pereira (2018) Yohan Benalouane (2018) Nampalys Mendy (2022) James Maddison (2022) Danny Ward (2022) Wout Faes (2022) Timothy Castagne (2022) Youri Tielemans (2022) Daniel Amartey (2022) Note Legături externe Materiale media legate de Leicester City FC la Wikimedia Commons en Site-ul oficial al clubului de fotbal Leicester City FC Arhivat în 4 noiembrie 2010, la Wayback Machine. en Leicester City pe BBC Sport: Știri despre club –Rezultate recente Arhivat în 22 octombrie 2009, la Wayback Machine.–Meciurile următoare Arhivat în 22 octombrie 2009, la Wayback Machine.–Statisticile clubului en Leicester City - 125 ani de istorie